stanford-oval/wikipedia huggingface dataset:
חטיבה 401
גדודי החטיבה > היסטוריה > מלחמת ההתשה

היחידה הוקמה לראשונה בשנת 1968, בזמן מלחמת ההתשה. תפקידה העיקרי היה ביצוע פעילות מבצעית לאורך תעלת סואץ, כולל תצפיות ארוכות טווח, מארבים וסיורים. מסלול ההכשרה כלל אימוני חי"ר, רכב: ג'יפ סיור ונגמ"ש, סיירות, טופוגרפיה וניווט, ומודיעין שדה. אחד ממפקדיה הבולטים באותה תקופה היה רס"ן בני קצין. בסוף שנת 1972 פורקה היחידה לראשונה.
גדודי החטיבה > היסטוריה > מלחמת יום הכיפורים

למלחמת יום הכיפורים יצאה החטיבה ללא פלס"ר. אלא שבמסגרת איגוד כוחות, הועברה פלוגת הסיור של חטיבה 14 לפיקוד חטיבה 401. ערב המלחמה, דיווחו תצפיות הפלס"ר על סימני מלחמה בצד המצרי: פינוי מוקשים, חבישת קסדות וסיורי מפקדים. היחידה השתתפה בקרבות הבלימה הקשים, כולל התקפת הנגד עם גדוד 52 בשישה באוקטובר. במקביל פרסה היחידה רשת תצפיות בגזרה הדרומית של תעלת סואץ, ודיווחה על כוחות אויב. ב-14 באוקטובר, במהלך קרב ואדי מבעוק, תצפית הפלס"ר שמוקמה על ידי קמ"ן החטיבה סרן עמיחי בוכוול, מול הוואדי, ותוגברה באנשי מודיעין פיקוד הדרום, דיווחה על התקפה מצרית אוגדתית. התקפה זו נעה במסתור הוואדי, וניסתה לאגף את אוגדה 252 מדרום. כחות טנקים של החטיבה הוזעקו למקום, פתחו באש, השמידו כלי רק"מ מצריים רבים, ועצרו את ההתקפה. בהמשך השתתפה היחידה בצליחת התעלה, והגיעה עם חטיבה 401 עד לאזור הקילומטר ה-101 בכביש קהיר–סואץ, שם שהתה קרוב לחצי שנה. בקרבות מלחמת יום הכיפורים איבד הפלס"ר שבעה מלוחמיו, בהם מפקד הפלוגה רב-סרן נחום שמר. לאחר הסדר הביניים והנסיגה מהגדה המערבית של התעלה, פרס הפלס"ר רשת תצפות ארוכות טווח באזור מחנה טסה, כשהוא מתוגבר בפלס"רי מילואים. בסוף שנת 1974 פורק גם פלס"ר זה.
גדודי החטיבה > היסטוריה > הלחימה בלבנון

היחידה הוקמה שוב על ידי יוצאי מחלקות סיור מגדודי החי"ר תחת השם פלס"ר 401 (מילואים) בשנת 1992, וזאת כדי לתת מענה לצורך הצה"לי ביצירת נתיב התקדמות של כלים כבדים ומגושמים (דוגמת טנקים) אל תוך שטחי אויב ולצורך תצפיות וטיווח ארטילרי של מטרות בשטחים עוינים.
גדודי החטיבה > היסטוריה > האינתיפאדה השנייה

באפריל 2002 השתתפה היחידה בכיבוש המוקטעה ברמאללה כחלק ממבצע חומת מגן במסגרת שיתוף פעולה עם חטיבת גולני.
כמה מפעולות היחידה היחידות שזכו לפרסום היו תפיסתם של רוצחי השר רחבעם זאבי ביריחו, תפיסתו של מרואן ברגותי (ראש התנזים) ולקיחת חלק במבצע הבאת ביכורים.
במרץ 2003 הרגו חיילי היחידה 5 מחבלים בכפר טמון שהיו בדרכם לביצוע פיגוע באחד מישובי בקעת הירדן. על פעולה זו קיבלה היחידה אות הוקרה מהרמטכ"ל משה (בוגי) יעלון.
גדודי החטיבה > היסטוריה > מלחמת לבנון השנייה

במלחמת לבנון השנייה ביצעה היחידה, בפיקוד מפקדה היוצא, רס"ן שלומי צן, ומפקדה הנכנס, רס"ן יוסי פנסו, יוצא חטיבת גולני, מספר רב של פעילויות בעומק שטח האויב, ובכלל זה מארבי תצפית ארוכי טווח שכללו שהייה בשטח מעל למאה שעות, וכן פשיטות על כפרים בשליטת החזבאללה. במהלך הקרב בסלוקי חילצו לוחמי הפלס"ר את הפצועים של גדוד 9 מתוך הטנקים וסייעו לחילוץ הנפגעים של חטיבת הנח"ל. לאחר המלחמה קיבלו חמישה מלוחמי היחידה צל"שים על פועלם במהלכה, ובהם סמ"ר איתי שטיינברגר, שנפל בקרב בע'נדוריה בגזרה המזרחית, בעודו רץ לחלץ פצועים תחת אש, ויותם שש, מפקד צוות בסיירת, אשר קיבל את צל"ש הרמטכ"ל.
גדודי החטיבה > היסטוריה > מבצע עופרת יצוקה

במבצע עופרת יצוקה ביצעה הפלס"ר, בפיקוד רס"ן ארז טל, תצפיות מקדימות לזיהוי מטרות בעבור כוחות חטיבה 401, וניתבה את כוחות החטיבה ליעדיה. כמו כן ביצעה הפלס"ר פשיטות על מעבדות נפץ ברצועת עזה.
גדודי החטיבה > היסטוריה > מבצע צוק איתן

במבצע צוק איתן פעלה היחידה יחד עם חטיבת הנח"ל בעומק מרחב בית חאנון ובית לאהיא, פשטה על בתי מחבלים וסרקה מנהרות בגזרתה.
גדודי החטיבה > היסטוריה > מלחמת חרבות ברזל

במלחמת חרבות ברזל נלחמו צוותי הקרב של החטיבה באזור א-שאטי – מחנה פליטים שהוא שכונה בצפון-מערב העיר עזה, וסייעו לצה"ל להשיג שליטה באזור זה.
גדודי החטיבה > פלמ"ס (פלוגה מסייעת)

הפלוגה המסייעת בחיל השריון (מסייעת שריון) היא פלוגה שתפקידה לסייע לטנקים ולכוחות הלוחמים של חיל השריון בשדה הקרב באמצעות כוחות סיור, כוחות תצפית ואש מרגמות. בכל גדוד שריון ישנה פלוגה מסייעת.
בחטיבה 401 קיימות 3 מסייעות, אחת בכל גדוד.
מסייעת נץ – גדוד 9
מסייעת אלפא – גדוד 52
מסייעת זאב – גדוד 46
המסייעת של השריון נסגרה והוחלפה בפלוגות החת"ק (פלוגות חשיפה תקיפה). פלוגות אלה הן בעלות ייעוד זהה לפלוגה המסייעת של חיל השריון, אך הן עוברות את הכשרתן בבסיסי ההכשרות של חיל הרגלים, ונשלחות לגדודי השריון "בהשאלה", כחלק משינוי כולל של הרמטכ"ל אביב כוכבי במחזור מרץ 2021.
גדודי החטיבה > גדוד 601

גדוד אסף (601) הוא גדוד סדיר של חיל ההנדסה הקרבית המוכפף מבצעית לחטיבת השריון "עקבות הברזל" (401). הגדוד כולל פלוגות פלסים שנלחמים רגלית לצד כוחות היבשה ומתמחים בנושא החבלה והמטענים, לצד זאת מפעילים נגמ"שי הנדסה כבדים מדגם נמ"ר הנדסי, ופלוגת צמ"ה המפעילה דחפורי די-9 משוריינים, מחפרים ממוגנים, כלי צמ"ה ממוגנים אחרים ואמצעי גישור שונים. תפקיד הגדוד במלחמה הוא לסייע לכוחות השריון והחי"ר בלחימה בשטח בנוי ופתוח, ולפלס את הדרך לטנקי החטיבה דרך שדות מוקשים, תעלות נ"ט, סוללות עפר, זירות מטענים ועוד. כמו כן, הגדוד בונה עמדות ירי ועמדות מגנן לטנקים, וכן מחלץ טנקים וכלי רכב פגועים או תקועים בסיוע חיל החימוש.
ארגון בוגרי 401

אחדים מבוגרי חטיבה 401 הקימו בשנת 2012 ארגון בשם "ארגון בוגרי 401". מטרת ארגון הבוגרים היא קידום שיתופי פעולה עסקיים והתנדבותיים בין בוגרי החטיבה. הארגון מעניק מלגות והנחות לקורסי פסיכומטרי והשלמת בגרויות למשוחררי החטיבה הנזקקים לעזרה כלכלית. הארגון מחבר בין בוגרי החטיבה למטרות חיפוש עבודה, חניכה וליווי של בוגרי חטיבה צעירים על ידי בוגרי חטיבה ותיקים במסגרת פרויקט "אמץ בוגר" ותמיכה ביוזמות עסקיות של בוגרי חטיבה 401.
מפקדי החטיבה

| 0 | 1 | 2 |
| --- | --- | --- |
| שם | תקופת כהונה | הערות |
| אורי בר-און | 1967 – אוקטובר 1968 | מפקד החטיבה במלחמת ששת הימים, לימים ראש מטה פיקוד צפון |
| ששון יצחקי | אוקטובר 1968 – יולי 1970 |  |
| דב תמרי | יולי 1970 – 1972 | לימים מפקד עוצבת עמוד האש |
| אברהם רותם | 1972–1973 | לימים ראש מחלקת ההדרכה |
| דן שומרון | 1973–1974 | מפקד החטיבה במהלך מלחמת יום הכיפורים. לימים הרמטכ"ל ה-13 |
| אהוד ברק | 1974–1975 | לימים הרמטכ"ל ה-14, שר הביטחון וראש הממשלה |
| עמנואל סקל | 1975–1977 | לימים מפקד מפקדת חילות השדה |
| מנחם עינן | 1978-1977 | לימים ראש אג"א |
| חגי רגב | 1978–1979 | לימים מזכיר צבאי לשר הביטחון |
| יצחק רבין | 1979–1981 | לימים קשנ"ר |
| זאב ליבנה | 1981–1982 | לימים מפקד פיקוד העורף ונספח צה"ל בארצות הברית |
| עוזי לבצור | 1982–1983 | מפקד החטיבה במלחמת לבנון הראשונה. לימים נציב קבילות החיילים |
| יצחק אשל | 1983–1985 | לימים מפקד עוצבת עמוד האש |
| מוטי פז | 1985–1986 | לימים מפקד עוצבת אדום |
| עוזי דיין | 1986–1987 | לימים סגן הרמטכ"ל |
| שלמה ינאי | 1987–1990 | לימים אלוף פיקוד דרום, וראש אגף התכנון |
| איל בן ראובן | 1989–1991 | לימים מפקד המכללות הצבאיות וחבר הכנסת |
| אביגדור קליין | 1991–1993 | לימים קצין שריון ראשי |
| אודי שני | 1993–1994 | לימים ראש אגף התקשוב |
| אבי מזרחי | 1994–1996 | לימים מפקד פיקוד המרכז |
| עוזי זגורי | 1996–1998 |  |
| אלי רייטר | 1998–2000 | לימים מפקד עוצבת געש |
| גיא צור | 2000–2002 | לימים מפקד זרוע היבשה |
| יעקב ברק | 2002–2004 | לימים מפקד זרוע היבשה וראש אט"ל |
| מוטי כידור | 2004–2006 | מפקד החטיבה במהלך מלחמת לבנון השנייה |
| יצחק תורג'מן | 2006 – מרץ 2008 | לימים ראש אט"ל |
| יגאל סלוביק | מרץ 2008 – מרץ 2010 | לימים ראש חטיבת כוח האדם בזרוע היבשה |
| עינב שלו | מרץ 2010 – יולי 2012 | לימים ראש חטיבת היבשה בזרוע היבשה |
| סער צור | יולי 2012 – אוגוסט 2014 | מפקד החטיבה במבצע צוק איתן, לימים מפקד מערך התמרון והגיס הצפוני |
| יאיר וולנסקי | אוגוסט 2014 – יולי 2016 | לימים סגן מבקר מערכת הביטחון |
| אוהד נג'מה | יולי 2016 – אוגוסט 2018 | לימים קצין שריון ראשי |
| דודו סונגו | אוגוסט 2018 – יולי 2020 |  |
| אוהד מאור | יולי 2020 – מאי 2022 | לימים קצין שריון ראשי |
| בני אהרון | מאי 2022 – 25 ביוני 2024 | מפקדה הראשון של החטיבה במלחמת חרבות ברזל |
| אחסאן דקסה | 25 ביוני 2024 – 20 באוקטובר 2024 | מפקדה השני של החטיבה במלחמת חרבות ברזל. נהרג בקרב בג'באליה. |
| מאיר בידרמן | 20 באוקטובר 2024 - מכהן | מפקדה השלישי של החטיבה במלחמת חרבות ברזל. מונה בעקבות נפילתו של אחסאן דקסה |
טנקים ששירתו בחטיבה לאורך השנים

מגח 3 (Patton - M48)
מגח M-60 (Patton M-60 מקורי)
מגח 6 (Patton M60 משודרג)
מרכבה סימן 4
מרכבה סימן 4מ
מרכבה סימן 4 ברק
לקריאה נוספת

משה גבעתי, בדרך המדבר והאש - תולדות גדוד 9, תל אביב: הוצאת 'מערכות' ומשרד הביטחון – ההוצאה לאור, תש"נד - 1994.
אלישיב שמשי, נוע כבר, לכל הרוחות!, הוצאת מודן, 2011, פרק חמישי: מהירות בהבנת שדה הקרב, חטיבת שריון 401 בקרבות הגנה בסיני 6–7 באוקטובר 1973, עמודים 85–102.
הערות שוליים

↑  מלחמת ההתשה, על חטיבה 401, אתר יד לשריון
↑  אודות חטיבה 401 באתר יד לשריון
↑  אלישיב שמשי, נוע כבר, לכל הרוחות! על מהירות בשדה הקרב, הוצאת מערכות, 2011, עמ' 94–97
↑  חנן גרינברג, בפעם השנייה נפגע מפקד גדוד בשריון, באתר ynet, 13 באוגוסט 2006.
↑  אמיר בוחבוט, כשגולני מחאו כפיים לשריון, באתר nrg‏, 17 באוגוסט 2007.
↑  רועי שרון, "כולם יוזמים, חותרים למגע ורוצים להילחם", באתר nrg‏, 5 באפריל 2008.
↑  יואב זיתון, טנק "בלתי שביר", עם קסדות טייס ומסכי מולטי טאץ': ה"ברק" הגיע לצה"ל | תיעוד, באתר ynet, 19 בספטמבר 2023,

שגיאות פרמטריות בתבנית:אתר צה"ל 
סוג לא תואם [ 3 ]  ה"ברק" נכנס לפעולה - אתם תרגישו את הרעם. הצצה ראשונה, באתר צה"ל, 19 בספטמבר 2023.
1 2 3 4   מערכת את"צ, אל"ם אחסאן דקסה נכנס לתפקידו כמח"ט 401, באתר צה"ל, 26 ביוני 2024
↑  יואב זיתון, ממלחמה ללחימה: הפשיטות הקטלניות, וסימני שלטון פלסטיני חלופי לחמאס | תמונת מצב, באתר ynet, 24 בפברואר 2024
↑  עוזי ברוך, בטקס קרבי שנערך ברפיח: המח"ט שהשמיד את תחנת שדרות - סיים את תפקידו, באתר ערוץ 7, 26 ביוני 2024
1 2  יואב זיתון, ליאור אל-חי ועינב חלבי, מפקד חטיבה 401, אלוף-משנה אחסאן דקסה, נפל בג'באליה, באתר ynet, 20 באוקטובר 2024
↑  מחליפו של אחסאן דקסה ז"ל: מפקד חטיבת הבקעה אל"ם מאיר בידרמן, באתר דבר העובדים בארץ ישראל, 21 באוקטובר 2024
↑  גדוד 46 – שלח, באתר יד לשריון
↑  כאן | חדשות - תאגיד השידור הישראלי (2024-02-25), עשו מה שלא נעשה 50 שנה: מסע הגבורה של הטנקיסטים להצלת כפר עזה, נבדק ב-2024-10-30
↑  Apex Media Crew (2023-12-09), כיכר פלסטין, עזה - נר ראשון של חנוכה, נבדק ב-2024-10-30
↑  "להישאר בבית זו לא אופציה": נפצע קשה בקרבות וחזר ללחימה, באתר www.israelhayom.co.il
↑   אוגדה 99 השלימה מבצע אוגדתי במרחב המסדרון והעמיקה את אחיזת צה"ל, באתר צה"ל, 13 ביוני 2024
↑  גדוד 52 – הבוקעים, באתר יד לשריון
↑  ישי קרוב, גדוד הבוקעים יקבל את צל"ש האלוף, באתר ערוץ 7, 2 בפברואר 2015
↑  פלוגת שריון - טנקים מסוג AMX13, באתר www.202.org.il
↑  האב השכול שיצא לחפש את בנו בחולות סיני, באתר חטיבה 14, ‏2014-11-01
↑  יוסי מלמן, ‏"הדירו אותנו מההיסטוריה": לוחמי הגדוד הנעלם ממלחמת יום כיפור נחשפים, באתר מעריב אונליין, 1 באוקטובר 2017
↑  משה גבעתי, בדרך המדבר והאש – תולדות גדוד 9, הוצאת מערכת הביטחון ומערכות, תשנ"ד-1994, עמ' 434
↑  חנן גרינברג, הודח מג"ד שיריון בעקבות הפיגוע במסוף נחל עוז, באתר ynet, 22 באפריל 2008
↑   עינב גרינברג כהן, מ-1992 עד 2021 - הצטרפנו לרגעים האחרונים של פלס"ר 401, באתר צה"ל, 15 בספטמבר 2021
↑  יפתח כרמלי, לראשונה: פלס"ר 401 קיימה הכשרה ייעודית ללחימה ברצועת עזה, באתר צה"ל (דרך ארכיון האינטרנט), 7 במאי 2015 (הקישור אינו פעיל, 1 ביולי 2017)
↑  אתר ארגון בוגרי 401(הקישור אינו פעיל, 26.10.2021)
↑  אני נשבע לך, אביגדור קהלני מראיין מפקדים שלחמו במלחמת ששת הימים במלאת 40 שנה למלחמה, גלי צה"ל . (הקישור אינו פעיל, 11.8.2012)
| --- | --- |
בקרת זהויות :  NLI: 987011945954905171 
מגח 6 אשר שירת את החטיבה לפני טנק המרכבה
אימון של חטיבה 401 במרכבה סימן 4
טור משוריין של חטיבה 401 במבצע צוק איתן הכולל טנקי מרכבה סימן 4מ ודחפורי D9.
צוות הקרב החטיבתי 401 פושט בחופים הצפוניים של רצועת עזה במהלך התמרון הקרקעי במלחמת חרבות ברזל
טירונים של חטיבה 401 בטקס סיום מסלול
סיכת לוחם פלס"ר 401
לוחמי פלס"ר 401 מדמים מלחמה
פלס"ר 401 בתרגיל
פלס"ר 401 בדרך לרצועת עזה בצוק איתן 2014
פלס"ר 401 מתאמנים בדרום 2013
דחפורים של גדוד 601 באימון חטיבתי

לוחמי גדוד 601 במהלך קרב בעזה, מלחמת חרבות ברזל
הילה רום

| --- | --- |

 לידה:  12 ביולי 1979 (בת 45) הרצליה
 שם לידה:  הילה בן עזרא
 השכלה:  אוניברסיטת תל אביב
 מספר צאצאים:  3
 
הילה רום (נולדה ב-12 ביולי 1979) היא יזמת, מנכ"לית ומשקיעת הון סיכון ישראלית. נכון לשנת 2025 מכהנת כמייסדת-שותפה ומנכ"לית RUNI Ventures, קרן הון סיכון מבית אוניברסיטת רייכמן וכחברת דירקטוריון בחברות טכנולוגיה.
ביוגרפיה

רום נולדה למשפחת בן-עזרא. אביה, שעלה מאיראן, היה מנהל בעירייה, ואימה, בת למשפחת עולים ממרוקו ומעיראק, הייתה מורה. רום גדלה בהרצליה ולמדה בתיכון "היובל". בשנת 1997 התגייסה לצה"ל במסלול הישיר לקצונה, סיימה את קורס הקצינות ושירתה בבית הספר לחי"ר. לאחר מכן, מונתה לשלישה הגדודית הראשונה בחטיבת הצנחנים (גדוד 101), בה שירתה בסדיר ובמילואים, ובמסגרת זאת נבחרה ל"מצטיינת הרמטכ"ל" ונשלחה לייצג את צה"ל בצפון אמריקה.
עם שחרורה מצה"ל למדה רום משפטים באוניברסיטת תל אביב. בתום לימודיה היא התמחתה במשפט מסחרי במשרד עורך הדין יגאל ארנון ושות' בתל אביב, והוסמכה כעורכת דין בשנת 2006.
בשנת 2007 פנתה לעולם היזמות הטכנולוגית, פעלה כשותפה-מייסדת ומנכ"ל של סטארטאפ בתחום ה־Green-consumerism וזכתה בפרס Webby למצוינות באינטרנט בקטגוריית האימפקט הסביבתית.[דרושה הבהרה]
בשנת 2011 מונתה רום כראש חטיבת הקמעונאות ומוצרי הצריכה בחברת המודיעין העסקי Adkit ועמדה בראש צוות שסיפק ייעוץ חדשנות ומחקר תחרותי לתאגידים בתהליכי השקעות ופיתוח עסקי.
בשנת 2014 מונתה כסמנכ"ל הפיתוח העסקי של קבוצת יכין-חק"ל בה ניהלה את הפעילות המסחרית בתחומי הנדל"ן המניב והחקלאות. רום הובילה את מהלך המיתוג מחדש של הקבוצה, שינתה את תמהיל מרכזי הקניות והביאה לדירוגם כאחד מ-5 הפאוור סנטרס המצליחים בישראל והקימה את החממה הטכנולוגית של הקבוצה שהנביטה מיזמי אגטק בשיתוף פעולה עם ארגון Tech for Good.
בשנת 2019 הקימה רום את חברת הייעוץ Makers שסייעה לתאגידים מובילים מהתעשייה המסורתית להשקיע בסטארט-אפים בעלי פוטנציאל לייצר לארגון יתרון אסטרטגי משמעותי. החברה פעלה במודל ייחודי של CVC as a service ואפשרה לתאגידים שלא הייתה להם זרוע חדשנות טכנולוגית, לאתר טכנולוגיות סינרגטיות ולהשקיע בהן.
בסוף 2022 הצטרפה רום לאוניברסיטת רייכמן על מנת להקים ולנהל קרן הון סיכון חדשה שתבצע את ההשקעה הראשונה במיזמים טכנולוגיים פורצי דרך ותספק להם תמיכה מקצועית לבניית חברות טכנולוגיה גלובליות. קרן RUNI Ventures הושקה בינואר 2023. רום מכהנת כשותפה-המנהלת ומובילה השקעות פרה-סיד בסטרטאפים מבוססי בינה מלאכותית המפתחים פתרונות ורטיקליים למגוון תעשיות ענק.
ביוגרפיה > עשייה חברתית

רום פעילה בנושאים חברתיים בעיקר בנושא צמצום פערים חברתיים, שילוב לוחמים ולוחמות בהייטק וקידום נשים.
היא חברה בפורום הישראלי למנהיגות הפועל לקידום פתרונות לאתגרים ציבוריים באמצעות כלים עסקיים מתקדמים, יועצת לאקסלרטור NERA – אקסלרטור ליזמיות חרדיות, חברת הוועד המייעץ של Gen AI For good, מלווה את תוכנית AsUR לשילוב לוחמות וקצינות בעולם האזרחי ומרצה בתוכניות חברתיות.
פרסים והוקרה

2025 - זוכת פרס "אשת השנה בהייטק" על עשייה פורצת דרך ותרומה עסקית וחברתית משמעותית מטעם איגוד ההייטק הישראלי.
2009 - פרס webby למצויינות באינטרנט בקטגוריית האימפקט הסביבתי.
2000 - אות הרמטכ"ל, קצינה מצטיינת חטיבת הצנחנים.
חיים פרטיים

רום נשואה לאורי, איש שוק ההון, ולשניים שלושה ילדים.
הערות שוליים

↑  Runi Ventures, www.runiventures.com (באנגלית)
↑  “High-tech’s resilience is not a sectoral interest – it’s a national mission”, ‏2024-02-28 (באנגלית)
↑  Home, www.webbyawards.com
↑  Hila Rom General Information, pitchbook.com
↑  גלי וינרב, ‏כ-50 סטארט-אפים הגישו בקשות להתקבל לחממה של יכין, באתר גלובס, 25 בפברואר 2018
↑  יסמין יבלונקו, ‏קבוצת יכין תשקיע עד מיליון דולר במיזמים בשלבי סיד, באתר גלובס, 23 במאי 2018
↑  "Yakhin to invest $1m in agritech startups". Globes (באנגלית). 2018-05-23. נבדק ב-2024-08-18.
↑   עדי דברת, דירוג הקניונים המצליחים בישראל: רמת אביב בחוץ - נצרת בפנים, באתר TheMarker‏, 21 בנובמבר 2016
↑  הילה רום, באתר Supersonas – נוכחות נשית, נקודה, ‏7 בספטמבר 2020
↑  קרן הון הסיכון RUNI Ventures החלה להשקיע בסטארטאפים בשלבי הפרה-סיד, באתר אוניברסיטת רייכמן
↑  Sophie Shulman, RUNI Ventures raises $30 million, ctech, ‏16 בינואר 2023
↑  ב"רייכמן" חשפו לעולם "זרעים של חדשנות" ישראלית במלחמה, באתר שרון אונליין, ‏22 בינואר 2024
↑  חגי גלבוע, "לא רק שאנחנו ברכבת ה-AI, אנחנו אפילו יושבים בקרונות הראשונים", באתר כלכליסט, 10 במרץ 2025
↑  מונולוגים מהמחאה: 6 בכירים בהייטק הישראלי על השנה שטלטלה את הענף, באתר ‏מאקו‏, 15 בספטמבר 2023
↑  CYBERPRO Conference, cyberpro-conference.netlify.app
↑  בית, באתר הפורום הישראלי למנהיגות ILF
↑  ארגון הפועל לקידום נושאים חברתיים גלובליים באמצעות בינה מלאכותית
↑  גייסו עשרות מיליונים בזמן מלחמה ופיתחו חלבונים בהשראת חלב-אם: אותות הוקרה לנשים ששינו את חוקי המשחק בהייטק | ישראל היום, באתר www.israelhayom.co.il, ‏2025-03-05
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הילה רום".
המלבורג
הערות שוליים

| --- | --- |
בקרת זהויות :  NLI: 987007564558205171  GND: 4023171-9  LCCN: n81134723  MusicBrainz: f24d4f5d-e61a-46ff-86ea-9dd9da72848b  NARA: 10037867  NKC: ge1057568  VIAF: 143081692   WorldCat (עם VIAF): 143081692
הארי פוטר והאסיר מאזקבאן

ערך זה עוסק בספר השלישי בסדרת הארי פוטר. אם התכוונתם לסרט על ספר זה, ראו .
| --- | --- |

כריכת המהדורה העברית של הספר
 מידע כללי
 מאת:  ג'יי קיי רולינג
 איורים:  מרי גראנפארה
 שפת המקור:  אנגלית
 תורגם לשפות:  יותר מ-67 שפות
 סוגה:  פנטזיה
 נושא:  קוסם ביקום הארי פוטר, קסם בהארי פוטר 
 מקום התרחשות:  לונדון, הוגסמיד, אדמות הוגוורטס, סמטת דיאגון, סקוטלנד, הוגוורטס 
 תקופת התרחשות:  1993, 1994 
 הוצאה
 הוצאה:  הוצאת בלומסברי (מהדורה מקורית) ידיעות ספרים (מהדורה עברית)
 תאריך הוצאה:  8 ביולי 1999
 מספר עמודים:  441
 הוצאה בעברית
 תרגום:  גילי בר-הלל
 פרסים
 פרס לוקוס לנובלת פנטזיה (2000) 
 סדרה
 ספר קודם:  הארי פוטר וחדר הסודות
 הספר הבא:  הארי פוטר וגביע האש
 
הארי פוטר והאסיר מאזקבאן (באנגלית: Harry Potter and the Prisoner of Azkaban) הוא הספר השלישי בסדרת ספרי "הארי פוטר" מאת ג'יי קיי רולינג, אשר יצא לאור באנגלית ביולי 1999. העלילה בספר מתארת את האירועים בשנה השלישית של הארי פוטר וחבריו בהוגוורטס, ובה מוצגת לראשונה אחת הדמויות המרכזיות בסדרת הספרים, סיריוס בלק. בשנת 2004 יצא לאקרנים סרט קולנוע המבוסס על הספר. הספר זכה בשנת 2000 בפרס לוקוס.
בתמונת השער ניתן לראות את הארי והרמיוני גריינג'ר עפים על גבו של ההיפוגריף בקביק: בגרסה הבריטית - על רקע הירח המלא, ובגרסה האמריקאית (והישראלית) - על רקע המשרד של פרופסור פליטיק מבחוץ, כאשר סיריוס בלק משקיף מאחורי החלון.
הוצאה לאור > לפני היציאה לאור

הארי פוטר והאסיר מאזבקאן הוא הספר השלישי בסדרת הארי פוטר. רולינג התחילה לכתוב את ה"אסיר מאזבקאן" יום אחרי שסיימה את הספר הקודם לו - "חדר הסודות". בשנת 2004 רולינג סיפרה שכתיבת הספר הייתה ״חווית הכתיבה הכי טובה שהייתה לי… הייתי במקום מאוד נוח כשכתבתי את [הספר] השלישי. דאגות כלכליות מיידיות היו מאחורי, ותשומת הלב של העיתונות עדיין לא הייתה מוגזמת בשום אופן״.
הוצאה לאור > קבלה ביקורתית

בסמוך לפרסומו, קיבל הספר ביקורות חיוביות ברובן. הגרדיאן דיווח שממוצע הביקורות של הספר בעיתונים בריטים הוא 9 מתוך 10.
הוצאה לאור > מכירות

הארי פוטר והאסיר מאזקבאן מכר יותר מ-68,000 עותקים בבריטניה תוך שלושה ימים מהוצאתו לאור, מה שהפך אותו לספר הבריטי הנמכר ביותר באותה תקופה. בעיתון הגרדיאן נכתב כי המכירות הספר הסתכמו ב-3,377,906 עותקים בבריטניה עד שנת 2012.
עלילה > בחופשה

ביום הולדתו של הארי הוא מקבל מתנות ומכתבים מרון ויזלי והרמיוני גריינג'ר, שנמצאים כל אחד לחוד בחופשה בחוץ לארץ. רון אף שולח לו גזיר עיתון המתאר כיצד אביו זכה בהגרלה ולקח את משפחתו לחופשה במצרים. בתמונה נראית משפחתו של רון, וגם עכברוש המחמד שלו, סקאברס. בזמן שהחדשות עוסקות בסיריוס בלק, רוצח מטורף שנמלט מהכלא, אחות דודו של הארי, הדודה מארג', מגיעה לביקור של שבוע. לאחר שהיא משמיצה שוב ושוב את הארי ואת הוריו, הכעס שהצטבר אצלו במשך השבוע גורם לו לנפח אותה כבלון. בעקבות זאת, הארי הנסער נמלט מהבית ובטוח שיסולק מהוגוורטס על מעשיו.
הארי נתקל באוטונוס הלילה שמביא אותו לסמטת דיאגון, שם הוא פוגש בשר הקסמים קורנליוס פאדג', אשר מודיע לו שדודתו הושבה למצבה הרגיל ומעשיו נסלחו והוא ישוב לשנת לימודים רגילה. בשבוע האחרון של החופשה פוגש הארי את משפחת ויזלי ואת הרמיוני כשהם קונים ציוד לבית הספר. רון חושש לבריאותו של סקאברס, והם הולכים לחנות בעלי חיים כדי לקנות עבורו תרופה. בחנות מזנק על רון חתול ג'ינג'י ענק בשם קרוקשנקס, והרמיוני המוקסמת קונה אותו. בין קרוקשנקס לסקאברס מתפתחים מיד יחסים עכורים, ורון שב ומאשים את קרוקשנקס כי הוא מנסה לטרוף את סקאברס, מה שגורם למתיחות מתמשכת בינו לבין הרמיוני.
עלילה > בריחתו של בלק מהכלא

במקביל, הארי מגלה שלמעשה סיריוס בלק אינו מוגל, אלא קוסם, אשר נמלט מכלא הקוסמים אזקבאן. בנוסף לכך, הארי מגלה שבלק רצח שלושה עשר איש בעזרת קללה אחת, והיה אחד מתומכיו הגדולים ביותר של וולדמורט. בלילה שלפני הנסיעה להוגוורטס, הארי שומע את הוריו של רון מתווכחים האם יש לגלות להארי כי בלק ככל הנראה רודף אחריו, כדי לנקום בו על שגרם לתבוסתו של וולדמורט. אביו של רון מזהיר את הארי ביום הנסיעה מפני בלק, ומתרה בו שלא ייצא וינסה לתפוס אותו בעצמו, להפתעתו של הארי שאינו מבין מדוע ירצה לעשות דבר כזה. בזמן הנסיעה על ההוגוורטס אקספרס, עולים עליה יצורים מפחידים, מפיצי קור ושואבי שמחה. כאשר אחד מהיצורים נכנס לתא של הארי, שומע הארי צרחה ומאבד את הכרתו. רמוס לופין, המורה החדש להתגוננות מפני כוחות האופל, מסביר כי היצור שעלה לרכבת הוא סוהרסן - אחד משומרי אזקבאן המפלצתיים, אשר חיפש את סיריוס בלק.
עלילה > אירוע הסיום בספר

ביום הבחינות האחרון, 6 ביוני, נבחנים כל תלמידי השכבה בבחינה בגילוי עתידות. כשהגיע תורו של הארי, נתקפת הפרופסור טרלוני בהתקף מוזר ומדקלמת נבואה לפיה משרתו של וולדמורט עומד להשתחרר מכלאו ולעזור לו לחזור לגדולתו. הארי, מוכה הלם, רץ אל מגדל גריפינדור כדי לספר על החדשות לחבריו, אך באותו זמן הם מקבלים מכתב מהאגריד המבשר כי בקביק יוצא להורג בשעת הדמדומים. הם מגיעים לבקתה של האגריד, בה מוצא רון את סקאברס העכברוש שלו. הם עזבו עם התקרבות השוחט ומשלחתו, וביציאה תקף את רון כלב שחור וגדול, וגורר אותו תחת הערבה המפליקה. הארי והרמיוני נכנסים אל תוך העץ ומגלים מנהרה המובילה לצריף המצווח. הם מוצאים את רון ביחד עם סיריוס בלק, אשר מתגלה כאנימגוס, קוסם המסוגל ללבוש צורה של חיה, ובמקרה של בלק – כלב. בהמשך, לופין מצטרף אליהם, וכולם מגלים שפיטר פטיגרו אינו מת, והוא גם אנימגוס, אשר הפך לסקאברס, העכברוש של רון. לופין וסיריוס משיבים את פטיגרו לצורתו האנושית וחושפים בפני כולם את האמת – פיטר הוא זה שבגד בפוטרים. הוא הצטרף לאוכלי המוות, ומטרתו האמיתית של סיריוס הייתה לנקום בפטיגרו על בגידתו, ועל כך שהפליל אותו ברצח ג'יימס ולילי פוטר.
ברגע שיוצאים כולם מהמנהרה הישר אל המדשאות, ירח מלא מופיע בשמיים ולופין הופך לאדם זאב. סיריוס משתנה חזרה לכלב ורודף אחריו אל האגם. פטיגרו מנצל את ההזדמנות, חוזר לצורת עכברוש ובורח מהמקום. לאחר מכן, באגם הארי הרמיוני וסיריוס מותקפים על ידי הסוהרסנים. הרמיוני מתעלפת מיד עם הופעתם והארי מנסה להרחיקם מסיריוס באמצעות קסם הפטרונוס, אך נכשל. אחד הסוהרסנים מסלק את הפטרונוס ואף מנסה לבצע על הארי את הנשיקה, אך דמות מסתורית מעבר לאגם שולחת פטרונוס בדמות אייל אשר מבריח את הסוהרסנים. הארי, בשארית כוחותיו, מביט במעורפל בדמות וחושב שזהו אביו, אך מתעלף מיד. הארי והרמיוני מתעוררים במרפאה. הם מגלים כי סיריוס נתפס, אך הם מספרים לאלבוס דמבלדור את האמת. דמבלדור מאמין להם, אך מסביר שלא ניתן לאמת זאת. הרמיוני מגלה להארי על מחולל זמן שבידיה, בו הם משתמשים כדי לחזור בזמן שלוש שעות אחורנית. הם יוצאים אל המדשאות ומצילים את בקביק מההוצאה להורג, ובהמשך מצילים את סיריוס מנשיקת הסוהרסנים, כאשר הארי, שמצליח ליצור פטרונוס מלא בצורת אייל, מגלה שמי ששלח את הפטרונוס שהציל אותם היה הוא עצמו, ולא אביו כפי שחשב תחילה. הארי והרמיוני עפים על בקביק אל החלון של פליטיק, מצילים את סיריוס הכלוא וצופים בו טס בשמיים על גבו של בקביק.
למחרת זוכה גריפינדור בגביע הבתים בפעם השלישית ברציפות, ואילו האגריד מאושר מכך שבקביק ניצל במפתיע. בדרך הביתה, מקבל הארי מכתב מסיריוס בו הוא מגלה שהוא ירד למחתרת, מבטיח למלא את תפקידו בתור הסנדק של הארי, ומגלה לו שהוא זה שקנה לו את מטאטא "אש המחץ".
הערות שוליים

↑   Prisoner of Azkaban בתאריך 9 בדצמבר 2013, בארכיון האינטרנט
↑   New 'Potter' movie sneaks in spoilers for upcoming books בתאריך 1 ביולי 2004, בארכיון האינטרנט
↑  THE REVIEW OF REVIEWS, הגרדיאן, ‏16 ביולי 1999
↑  Fatemeh Mirjalili, Alfonso Cuaron Explains Why Harry Potter And The Prisoner Of Azkaban Was So Cloudy, SlashFilm, ‏1 בינואר 2022
1 2  Nina Starner, The Real Reason Harry Potter And The Prisoner Of Azkaban Was So Dark, Looper, ‏1 בינואר 2022
↑  תקציר הספר הארי פוטר והאסיר מאזקבאן, צומת ספרים
1 2  The Dementor Metaphor - The Rowling Library, The Rowling Library, ‏2 באוקטובר 2022
↑  Mick LaSalle, It had to happen. Harry Potter's growing up. His magic is maturing. His third film is darker, more complex, rooted in character., SFGATE, ‏4 ביוני 2004
↑  Hermione’s Time-Turner (Symbol) (באנגלית)
| --- | --- |
בקרת זהויות :  NLI: 987007331077205171  GND: 7609978-7  LCCN: no2013059078  MusicBrainz work: 0d164d7e-7597-459c-9d24-6b85f2c2eece  VIAF: 313239035   WorldCat (עם VIAF): 313239035